Skilbreivatnet naturreservat

Skilbreivatnet naturreservat ligger en knapp mil sør-sørvest for Førde i Sunnfjord. Reservatet utgjøres av Skilbreivatnet og litt av strandsonen i nordenden og sørenden. Europavei 39 passerer vestsiden av vannet. Verneformålet er å ivareta en viktig raste- og hekkeplass for mange våtmarksfugler, særlig ender. Det er registrert over 50 ulike fuglearter på stedet, blant annet toppand og sjøorre. Omgivelsene er påvirket av kanalisering, oppdyrking og hyttebygging. Plante- og dyrelivet er fredet mot skade og ødeleggelse, og det er forbudt å gjøre tiltak som endrer de naturgitte forholdene. Motorisert ferdsel er forbudt, det gjelder også bruk av modellbåter og -fly. Videre er brettseiling forbudt i reservatet. Referanser